|  |  |
| --- | --- |
| Numri i lëndës: | 2018:041715 |
| Datë: | 28.12.2018 |
| Numri i dokumentit:  | 00198117 |

**P.nr. 22/18**

**NË EMËR TË POPULLIT**

**GJYKATA THEMELORE NË PEJË –DEGA I – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurit S G nga fsh. P, K. I, i akuzuar për veprën penale, “Kanosje” nga neni 185 par. 3 të KPRK-së, duke vendosur sipas aktakuzës së Prokurorisë Themelore ne Peje – Departamenti i Përgjithshëm PP II.nr.112/2018 të datës 29.01.2018, në seancën publike të shqyrtimit fillestar të mbajtur me 24.12.2018, në praninë e Prokurores së Shtetit Lumturie Vuçetaj, të pandehurit S G. Gjykata të njëjtën ditë publikisht mori dhe shpalli ndërsa me dt 28.12.2018 e përpiloj këtë:

#  A K T GJ Y K I M

I pandehuri  **S G**, i lindur me ..., ne fsh. P, rr.”...” nr... K. I, i biri i M dhe nënës Z e vajzërisë Z, me nr. personal ..., i martuar, babai i 2 fëmijë ka të kryer shkollën e mesme, punëtor, i gjendjes së mesme ekonomike, Shqiptar, Shtetas i Republikës se Kosovës, i pa dënuar me parë nga ana e gjykatës, gjendet në liri.

**ËSHTË FAJTOR**

**Për shkak se:**

**I.** Me datë 05.01.2018, rreth orës 14:25 minuta, ne rrugën I-V, pikërisht në afërsi të Hotel “Trofta”, në drejtim të fsh. V, seriozisht e ka kanosur personin zyrtar-Policin S M, në atë mënyre që perdrisa Policia ishin në pikë kontrollin-matje me llaser, është ndaluar i pandehuri S dhe te njëjtit i është shqiptuar gjoba për tejkalim të shpejtësisë dhe pasi që i njëjti ka bërë pagesën e gjobës, i afrohet te dëmtuarit-Policit S, duke ja drejtuar gishtin dhe me sjellje arrogante e kanos më fjalët, “Se ne ty po të njohim, e dimë ku e ke shtëpinë ke me ma pa sherrin”, ku edhe me pas kemi njoftuar edhe bazën edhe mbikëqyrësin që të vinë në asistim,

* me çka ka kryer veprën penale të “Kanosje” nga neni 185par 3, të KPRK-së

Andaj gjykata duke vendosur konform nenit 7,8,9,10,17,21,41,45,46,47,73,74, dhe nenit 185 par. 3 të KPRK-së, dhe sipas nenit 359, 360, 361, 365, 366, 450 par. 1 dhe 2, 463 par. l. dhe 2. të KPPRK-së, të pandehurit i shqipton:

**DËNIM ME BURG**

**Ashtu që:**

**1.**Të pandehurit **S G,** Gjykata i përcakton dënim me burgim në kohëzgjatje prej **6 (gjashtë) muajsh**, të cilin dënim konform nenit 47 të KPRK-së me pëlqimin e të pandehurit, Gjykata i zëvendëson me dënim me gjobë në shumën prej **500 (pesëqind**) **euro**, të cilit dënim i mundësohet pagesa në tri këste brenda 3 muajve. Pagesa e këstit do të bëhet në fillim të çdo muajit, më së largu deri me datën 05 të muajit vijues, pasi aktgjykimi të marrë formën e prerë.

**2**.Nëse i pandehuri nuk e paguan gjobën në afatin e lartcekur atëherë dënimi me gjobë zëvendësohet në dënim me burgim në kohëzgjatje prej **25 (njëzet e pesë) ditësh**, ku një ditë burgim i llogaritet në 20 euro të gjobës.

**3**.I pandehuri obligohet që në emër të shpenzimeve të procedurës penale gjykatës ti paguaj vetëm paushallin gjyqësor në shumën prej **30 (tridhjetë),** si dhe në emër te taksës për kompensimin e viktimave të krimit shumen preje **30** **(tridhjetë) euro,** te gjitha këto ti paguaj në afat prej 15 ditësh nga dita e plotfuqishmërisë se këtij aktgjykimi.

**4**.I dëmtuari S M –person Zyrtar Policor, më vendbanim në fsh. B P për realizimin e kërkesës pasurore juridike udhëzohen në kontest të rregullt juridiko-civil.

 **A r s y e t i m**

Prokuroria Themelore ne Peje – Departamenti i përgjithshëm, ka ngritur aktakuzën PP II.nr. 112/2018 të datës 29.01.2018, ndaj të pandehurit S G nga fsh. P, K. I, i akuzuar për veprën penale “Kanosje” nga neni 185 par 3, të KPRK-së.

Gjykata ka mbajtur shqyrtimin fillestar me dt. 24.12.2018, në praninë e Prokurorit të Shtetit Lumturije Vuqetaj dhe të pandehurit S G.

Gjatë shqyrtimit fillestar, pas leximit të aktakuzës nga ana e Prokurores së shtetit, i pandehuri është deklaruar fajtor lidhur me veprën penale me të cilën është akuzuar sipas aktakuzës. Pendohem për këtë që më ka ndodhur, me vie shumë keq, për shkak un Policin e kamë kojshi dhe nuk kemi asgjë të keq me të, por pasi që ai e ka kuptuar si kërcenim, unë e pranoj fajësinë vullnetarisht, ku dhe kërkoi falje dhe nuk do të përsëritet.

Pas pranimit të fajësisë nga ana e të pandehurit, Gjykata kërkoj mendimin e Prokurorit të Shtetit, ku i njëjti pajtohet me pranimin e fajësisë, i cili pranim ka mbështetje në provat që gjenden në shkresat e lëndës, është i vullnetshëm, është bërë konform dispozitave ligjore si dhe gjykata me rastin e shqiptimit të dënimit pranimin e fajësisë mund ta merre si rrethanë lehtësuese.

Pas deklarimit te të pandehurit dhe mendimit të Prokurorit të shtetit se nuk e kundërshton pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe të gjitha kërkesat nga neni 248 par. 1 te KPPK-se janë përmbushur. Ashtu që gjykata me aktvendim aprovon deklarimin për pranimin e fajësisë nga ana e te pandehurit.

Duke pas parasysh se gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, si dhe faktin se janë plotësuar kushte nga neni 248 par. 4 të KPPK-së, atëherë ne ketë çështje penale nuk është zbatuar procedura e provave por gjykata ka vazhduar me shqiptim të dënimit.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitiv të këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurit, qëndrojnë të gjitha elementet e veprës penale, të Kanosjes nga neni 185 par 3, të KPRK-së.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. I pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë, është ndier i përgjegjshëm për veprimin e tij dhe shpreh keqardhje për veprën që ka ndodhur, kërkim faljen, jeton në bashkësi familjare prej 4 anëtaresh të ardhura sjell nga puna e tij , të gjitha këto rrethana kjo gjykatë i ka pranuar si rrethana lehtësuese në dobi te të pandehurit. Si rrethanë rënduese gjykata nuk gjeti.

Andaj, duke vlerësuar këto rrethana, Gjykata në kuptim të nenit 73dhe 74 te KPRK-se te pandehurin e gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

Gjykata ka ardhur në përfundim se dënimi i shqiptuar te pandehurit është në përputhje me shkallen e përgjegjësisë penale të tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit te dënimit në pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë që të përmbahen nga kryerja e veprave penale ne të ardhmen ne përputhje me nenin 41 te KPRK-se.

Duke u bazuar në nenin 450 te KPPRK-se, gjykata ka përcaktuar vetëm paushallin gjyqësor në shumë prej **30 (tridhjetë)** euro, dhe shumën prej **30 (tridhjetë) euro** në emër të kompensimit të viktimave.

Vendimi për kompensimin e viktimave të krimit është marrë, konform nenit 39 par. 3 nen par. 3.1 të Ligjit nr. 05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA I**

 **DEPARTAMENTI I PËRGJITHSHËM**

**P.nr.22/18 më datë 24.12.2018**

 **Aktgjykimi është përpiluar me dt.28.12.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejtë

të parashtrojnë ankesë në afat prej 15 ditësh,

nga dita e marrjes. Ankesa i dërgohet Gjykatës

së Apelit në Prishtinë përmes kësaj Gjykate Themelore.